open-index/open-wikipedia-markdown huggingface dataset:
Polaren Pär

**«Polaren Pär»** er en figur som blir nevnt i flere av Cornelis Vreeswijks viser. *Polare* er svensk for venn eller kompis. I tekstene opptrer ofte «Polaren Pär» som sangerens svirebror. Han drikker hardt og har lite penger, men omgir seg likevel ofte med kvinner.

Cornelis Vreeswijk benyttet «Polaren Per» gjerne i sine samfunnskritiske og satiriske viser; «Polarn Pär hos polisen», «Polaren Pär hos det sociala» og «Polarn Pär vid morgonstädningen» viser at «Polaren Per» ikke var noen enhetlig gjennomgående person. Den første som ble innelåst av politiet var trubaduren Torgny Björk, den andre Pär er en mottaker av sosialbidrag og den tredje Pär er Cornelis selv, som forsøkte å gjøre hjemmetjeneste i sitt siste ekteskap med Anita Strandell.

Viser om Polaren Pär er:

* «Min polare Per», *[[Ballader och oförskämdheter]]* (1964).
* «Polaren Per är kärlekskrank», *Grimascher och telegram*. (1966).
* «Polaren Per hos polisen», *Cornelis Live* (1972).
* «Polaren Per vid morgonstädningen», *[[Linnéas fina visor]]* (1973).
* «Polaren Per hos det sociala», *Getinghonung* (1974).
* «Visa till polaren Per när han gick in i dimman», *Narrgnistor och transkriptioner* (1976).
* «Håll Sverige rent sa polaren Per», *Narrgnistor 2, En halv böj blues och andra ballader* (1978).
* «Polaren Per gör sin reverens», *Felicias svenska suite* (1978).
*«Pamflett 53», *Hommager & pamfletter* (1981).

## Referanser


## Litteratur
* Gustafsson, Klas (2013): *Lyssnarens guide till Cornelis*, Leopard Förlag, ISBN 9789173434249
Detaljhandel

**Detaljhandel** er en betegnelse for salg av varer i kvanta tilpasset personlig eller husholdningsbehov direkte til forbrukere eller husholdninger, i motsetning til grossisthandel. Detaljhandel er en vanlig distribusjonsform innen en rekke forskjellig bransjer og handelen med dagligvarer er størst, tett fulgt av bilbransjen.

I dag lokaliseres detaljhandelsbutikker typisk til kjøpesentre siden hver enkelt virksomhet gjerne er liten. Det innebærer at de menneskelige, økonomiske og markedføringsmessige ressursene er begrensede. Omtrent tre fjerdedeler av detaljhandelsbedriftene har for eksempel færre enn fem ansatte. Svært mange av forretningene er enkeltpersonforetak, men aksjeselskapsformen er etter hvert blitt en mer alminnelig organisasjonform. Samvirkeformen er en eierform som er i bruk for virksomheter tilknyttet Forbrukersamvirket.

Mens dagligvarer, som kjøpes ofte, og biler, som kjøpes sjelden, er de to største bransjene, er klær, kosmetikk og medisin, byggevarer, møbler og elektriske husholdningsprodukter andre viktige detaljhandelsbransjer i Norge.

Butikkmedarbeidere jobber innen detaljhandel.

## Historikk
Omførselshandel (omreisende handelsmenn uten fast utsalgssted), torg- og markedshandel var tidligere de viktigste formene for detaljhandel i Norge. I dag er dette noe vi først og fremst opplever som eksotiske innslag på utenlandsreiser. Parallelt med økt befolkningskonsentrasjon i byer og tettsteder har detaljhandelen utviklet seg til butikkhandel (handel fra fast utsalgssted). Dagligvarehandelen ble konsentrert til kolonialforretninger i byene og landhandlerier på bygdene. Fra 1950-tallet har selvbetjening utviklet seg til å bli dominerende innen detaljhandel, men deler av faghandelen har fortsatt utstrakt diskekspedisjon siden rådgivning og veiledning fra fagkyndig personale er en viktig del av kjøpsprosessen i en del bransjer.

## Referanser


## Eksterne lenker
*
Realskole

**Realskole** var en høyere allmennskole i det tidligere skolesystemet i Norge, en tre-årig utdannelse mellom folkeskole og gymnas. Realskole ble innført som betegnelse i 1935 på trinnet som tidligere hadde navnet middelskole. Realskolens to første år hadde sammenfallende pensum med det 5-årige gymnasets to første år. 

Realskolen ble avviklet rundt 1970 etter at grunnskolen, på den tiden kalt folkeskolen, ble utvidet til ni år med et ungdomstrinn fra 7. til 9. skoleår. Det er litt uklart om den niårige skolen fullt ut kompenserte for realskolen som samlet ga ti års skolegang, mens grunnskolen etter skolereformen i 1969 var niårig. I tillegg ble undervisningsomfanget redusert fra seks til fem dagers skoleuke.

Den niårige skolen ble innført gradvis fra 1965 til 1969. Før det var grunnskolen sjuårig (noen steder med et frivillig åttende framhaldsskoleår). Den kunne suppleres med tre år på realskole som samlet ga ti års skolegang. På realskolen var det muntlig og skriftlig eksamen i 20 fag fordelt over de to årene. De som ville gå videre på gymnas, kunne velge om de ville gå siste realskoleår, som i seg selv var mer yrkesrettet mot handel- og kontorfag, eller gå direkte til første gymnasklasse fra andre realskoleklasse og dermed spare inn et år.

Den praktiske skoleordningen var ikke fullstendig lik alle steder, og det skjedde også endringer over tid.

Eksamensresultatene fra realskolen var grunnlag for opptak på gymnas, handelsskole og skoler med tilsvarende kvalifikasjonskrav. Undervisningen i realskolen foregikk seks dager i uka som i grunnskolen, i denne perioden med 35 skoletimer per uke og systematisk hjemmearbeid (lekser) i nesten alle fag. Ved eksamen var det differensiert vekt på fagene, slik at en god karakter i norsk stil (som eksempel) ga større utslag på poengsummen i vitnemålet enn en god karakter i fysikk. Fagene hadde vekttall 1 eller 2.

Noen steder i landet var realskolens avgangselever russ som kaltes grønnruss. Disse brukte russeuniform og hadde da markeringer i form av grønne dekorasjoner på klærne og grønn russelue.

Enkelte steder i landet var det privatskoler som drev som realskole. Disse skolene hadde ikke selvstendig eksamensrett, slik at elevene måtte avlegge eksamen som privatister i alle fag, mens elevene ved de ordinære skolene kunne slippe med en eller to muntlige eksamener og få standpunktkarakter som tellende i de øvrige. Det ble da gitt eksamensbevis fra skolen og i tillegg realskoleeksamen fra en offentlig eksamensmyndighet.

Både offentlige realskoler og gymnas kunne forøvrig ha et annet navn, som allmennskole, gjerne ut fra lokal tradisjon som f. eks. Strinda kommunale høgre allmennskole.

## Se også
* Høyere allmennskole
Edgar Froese

**Edgar Wilmar Froese** (født 6. juni 1944 i Tilsit, Øst-Preussen, død 20. januar 2015 i Wien) var en tysk pionér innen elektronisk musikk, best kjent som en av grunnleggerne av bandet Tangerine Dream.

Etter tidlig å ha vist kunstneriske evner begynte Froese studier i maleri og skulptur ved kunstakademiet i Vest-Berlin. I 1965 dannet han et band kalt The Ones, som spilte standardlåter innen rock og R&B. Da de spilte i Spania ble The Ones invitert til å opptre i Salvador Dalís villa i Cadaqués. Møtet med Dalí hadde stor innflytelse på Froese, og inspirerte han til å forfølge mere eksperimentelle musikalske retninger. The Ones ble oppløst i 1967, etter å ha utgitt kun én singel («Lady Greengrass» / «Love of Mine»).

Etter at han vendte tilbake til Berlin begynte Froese å rekruttere musikere for *freerock*-bandet som skulle bli til Tangerine Dream.

Soloalbumet hans fra 1975, *Epsilon in Malaysian Pale*, er på Pitchfork sin liste over de 50 beste ambient albumene, The 50 Best Ambient Albums of All Time.

## Solo-diskografi
* *Aqua* (1974) utgitt i to versjoner forskjellig redigering og sangrekkefølge, begge i 1974
* *Epsilon in Malaysian Pale* (1975) også utgitt som *Ypsilon in Malaysian Pale*
* *Macula Transfer* (1976)
* *Ages* (1978) note: CD-utgaven mangler et spor, for å få plass til dette dobbeltalbumet på én CD
* *Stuntman* (1979)
* *Electronic Dreams* (ca. 1980) samlealbum
* *Solo 1974 – 1979* (1981) samlealbum som inkluderer enkelte remikser og et nytt spor med samme tittel som et tidligere stykke, oppgitt som en nyinnspilling, men fullstendig forskjellig.
* *Kamikaze 1989* (1982) soundtrack for den tyske filmen med Rainer Werner Fassbinder i hovedrollen (1982)
* *Pinnacles* (1983)
* *Beyond the Storm* (1995) dobbel-CD semi-samlealbum med nye og remiksede spor
* *Introduction to the Ambient Highway* (2003) sampler-samlealbum utgitt før serien
* *Ambient Highway, Vol. 1* (2003) semi-samlealbum med nye og remiksede spor
* *Ambient Highway, Vol. 2* (2003) semi-samlealbum med nye og remiksede spor
* *Ambient Highway, Vol. 3* (2003) semi-samlealbum med nye og remiksede spor
* *Ambient Highway, Vol. 4* (2003) semi-samlealbum med nye og remiksede spor
* *Dalinetopia* (2004)
* *Ages* (2004) delvis gjeninnspilt, remikset versjon av albumet fra 1978, et spor fra originalen utelatt, men ikke det samme som  tidligere ble utelatt for CD-utgaven
* *Epsilon in Malaysian Pale* (2004) delvis gjeninnspilt, remikset versjon av albumet fra 1975
* *Stuntman* (2005) delvis gjeninnspilt, remikset versjon av albumet fra 1979
* *Aqua* (2005) delvis gjeninnspilt, remikset versjon av albumet fra 1974
* *Macula Transfer* (2005) delvis gjeninnspilt, remikset versjon av albumet fra 1976
* *Pinnacles* (2005) delvis gjeninnspilt, remikset versjon av albumet fra 1983, utelater den siste 1/3 av originalen
* *Orange Light Years* (2005) dobbel-CD-semi-samlealbum med nye og remiksede spor

## Referanser




## Eksterne lenker
* 
* 
* 
* 
*  Edgar Froeses nettsted
*  Tangerine Dreams nettsted
Wallander – Mastermind

***Mastermind*** er en svensk kriminal-thriller fra  regissert av Peter Flinth. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Filmen hadde kinopremiere 16. desember 2005. Den kom ut på DVD den 22. mars 2006.

## Handling
En morgen blir en kvinne funnet død, hengende opp ned fra taket i sin leilighet og hun har mistet alt blodet sitt. Det finnes ikke spor av blodet. En katt og mus-lek med Ystad-politiet begynner, en lek der noen med minutiøs planlegging er et steg foran, en lek som viser seg å være et totalt angrep på Ystad-politiet og spesielt døtrene deres.

Kommissærene Wallander og Martinsson, kjent for å være rasjonelle og tenkende individer, begynner å oppføre seg som jagede dyr når noen har siktet innstilt på deres kjære familiemedlemmer. Det hele er en djevelsk plan, en plan som må ha tatt år å lage. En plan som bærer en Masterminds signatur.

## Rolleliste

## Referanser


## Eksterne lenker
*
Tianqiao

**Tianqiao** (kinesisk: 天桥区; pinyin: *Tiānqiáo Qū*) er et bydistrikt i den kinesiske provins Shandong. Det tilhører den subprovinsielle by Jinan. Er har et areal på 249,05&nbsp;km² og teller 485&nbsp;773&nbsp;innbyggere (2003). 

## Eksterne lenker
* Informasjonsside
Reisadalen

**Reisadalen** (kvensk: **Raisinvankka**) er et dalføre i Nordreisa kommune i Nord-Troms. Dalen begynner innerst i Reisafjorden, og går i sørøstlig retning mot den sørvestligste delen av Finnmarksvidda. Gjennom hele dalføret renner Reisaelva, som dalen er oppkalt etter. 

Den nedre delen av dalen er bred og åpen med store jordbruksområder, lyngmoer, og store strekninger med bjørk- og furuskog. Fra Bilto og opp til Imofossen har dalen imidlertid karakter av et trangt gjel med stupbratte sider. Fra øst stuper den 269&nbsp;meter høye Mollisfossen ned i dalen. I øvre del av Reisadalen ligger Reisa nasjonalpark.

Europavei 6 krysser den nedre delen av dalen ved kommunesenteret Storslett, og fylkesvei 865 følger dalen fra Storslett opp til Bilto. 

## Referanser
Changqing

**Changqing** (kinesisk: 长清区, pinyin: *Chángqīng Qū*) er et bydistrikt i den kinesiske provins Shandong. Det tilhører den subprovinsielle by Jinan. Changqing har et areal på 1&nbsp;178 km² og teller 530&nbsp;000 innbyggere.

## Samferdsel
Kinas riksvei 220 løper gjennom området. Den går fra Binzhou i Shandong til Zhengzhou i Henan.

## Eksterne lenker
* Informasjonsside
Marvin Bush

**Marvin Pierce Bush** (født 22. oktober 1956) er en amerikansk forretningsmann. 

## Familie
Han er yngste sønn av president George H.W. Bush og Barbara Pierce, og bror til president George W. Bush, guvernør Jeb Bush, Neil og Dorothy. 

## Biografi
Marvin Bush var uteksaminert fra Woodberry Forest School i 1975, og har også en amerikansk bachelor i vitenskap,  B.S. fra University of Virginia.

Marvin Bush er tidligere direktør for HCC Insurance Holdings, og er for tiden listet som rådgiver til styret der. HCC, tidligere Houston Casualty Company, et firma på New York Børsen.

## Referanser


## Eksterne lenker
* The Bush Who Seems to be in All the Right Places – Marvelous Marvin hos counterpunch.org
* TRIMMING THE BUSHES – Family Business at the Watergate hos The Washington Spectator
* MARVIN BUSH EMPLOYEE'S MYSTERIOUS DEATH – Connections to 9/11? hos fromthewilderness.com
* ‘Frauds-R-Us’ – The Bush Family Saga hos informationclearinghouse.info
Rena (elv)

**Rena** er ei elv som renner gjennom Rendalen og Åmot kommuner i Innlandet. Elva har en lengde på 165 kilometer, og med et nedbørsfelt på &nbsp;km² er det et av Norges 20 største vassdrag. Elva har sitt utspring i fjellområdet som kalles Fonnåsfjellet, øst for Tron, og renner sammen med Glåma ved tettstedet Rena.

Renas tilløp er to mindre elver: Tysla, som danner Tylldalen vest for Fonnåsfjellet, og Unnsetåa eller Finnstadåa, som renner sørover helt fra Tolga kommune og videre nedover øst for Fonnåsfjellet. I siste istid var Tylldalen demmet opp av ismasser, som på et tidspunkt brast, og store mengder vann flommet gjennom fjellveggen i vest og dannet Jutulhogget.

Tysla og Unsetåa renner sammen til Rena ved stedet Elvål, og 5 kilometer nedenfor dette ligger kirkestedet Øvre Rendal med tettstedet Bergset. Etter 15 kilometer danner Rena Lomnessjøen på 255 moh., ved kirkestedet Ytre Rendalen og tettstedet Otnes. Fra Kvernesodden sør i Lomnessjøen går et 3 kilometer langt elveløp ned til møtet med Mistra ved Åkrestrømmen og utløpet i Storsjøen på 251 moh. Storsjøen er en av Hedmarks største innsjøer. Nederst i Storsjøen renner elva inn i Åmot kommune.

Dalføret er skogrikt, særlig barskog.

## Referanser
David Eisenhower

**Dwight David Eisenhower II** (født 31. mars 1948 i West Point, New York) er en amerikansk forfatter.

Han er barnebarn til tidligere president Eisenhower og gift med Julie Nixon Eisenhower. Sangen «Fortunate Son» av Creedence Clearwater Revival er skrevet om dem.

## Referanser
Cassidy Rae

**Cassidy Rae** (født 7. juni 1976 i Clermont i Florida) er en amerikansk skuespiller. Rae har spilt i to spillefilmer, men hennes karriere har hovedsakelig vært innenfor TV-filmer og serier. Hun trakk seg tilbake fra karrieren for å ofre seg for familien etter 2001, skjønt hun har siden deltatt unntaksvis i to kortfilmer.

Hun spilte i TV-filmen *[[Crowned and Dangerous]]* med Yasmine Bleeth i 1997. I 2000 var hun Kaylene i episodene «Paradise by the Dashboard Light» og «Prescription for Love» i *[[Just Shoot Me!]]*. Hun var også kjent for sin rolle som «Davina Mayhan» i situasjonskomedien *My Family And Me*. Hun framstilte hovedfigurens eldste søster i to sesonger, men ble tatt av serien grunnet strid om kontrakt med produsentene. Hun ble da erstattet av Amanda Schull i tredje sesong.

## Filmografi (utvalg)
### Filmer

### TV-filmer/serier

## Referanser


## Eksterne lenker
*
Garntangen naturminne

**Garntangen naturminne** (cirka 34 daa) er en viktig geologisk lokalitet for forståelse av Oslofeltets fossilførende bergarter. Naturminnet ble fredet 15. januar 1988 og omfatter veiskjæringene langs E16 ved Steinsfjorden, på strekningen mellom Kroksund og Vik i Hole kommune, Buskerud.

Veiskjæringen viser et snitt gjennom Ringerikes silurlagrekke. Midt i profilet er det en tydelig overgang fra blågrønne marine sedimenter til rødlige sedimenter avsatt i ferskvann. Dette ser en særlig ved Ramberget. Sedimentstrukturer og fossiler viser at denne overgangen markerer tilbaketrekningen av kambrosilur-havet fra Oslofeltet for vel  år siden. 

Lokaliteten har stor geologisk verdi, både nasjonalt og internasjonalt. Alle inngrep i grunnen er forbudt, men verneforskriftene er ikke til hinder for å ta med løse steiner til personlig samlerformål, såfremt grunneier eller bruker gir tillatelse til det. Dersom hensynet til verneverdiene gjør det nødvendig, kan departementet innføre forbud mot all innsamling av prøver i området.

## Se også
* Garntangen

## Referanser
Viksåsen naturreservat

**Vikåsen naturreservat og Biliåsen landskapsverneområde** ligger i Hole kommune i Buskerud og utgjør tilsammen 535 dekar. Områdene ligger rett nord for Vik sentrum og ble fredet 12. februar 1982.

Kalk- og næringsrik grunn, liten vanntilgang og høye sommertemperaturer danner grunnlaget for den særegne vegetasjonen en finner i verneområdet. Vanlige arter er rødflangre, blåveis, kantkonvall og blodstorknebb. Hvit- og gul bergknapp og bergmynte er også typiske. 

Kalksteinen som Vikåsen og Biliåsen (cuestaåser) består av, ble til i silurperioden for mellom 440 og 395 millioner år siden. Området var på den tiden dekket av et grunt hav. På bunnen levde store mengder koraller, skjell og andre dyr. I dag finnes spor av disse dyrene som fossiler.

Området er nasjonalt verneverdig og anses som den viktigste kalkfuruskoglokaliteten i Ringeriksregionen og en av de mest særegne i landet. Området har i lang tid vært brukt som ekskursjonsfelt for Universitetet i Oslo til undervisning i botanikk og paleontologi. 

## Referanser


## Se også
* Viksåsen
*Naturreservat
*Landskapsvernområde
Braksøya naturreservat

**Braksøya naturreservat** ligger i Hole kommune i Buskerud og dekker et areal på ca. 40 dekar. Naturreservatet ble fredet 15. januar 1988.

Braksøya er en øy i Steinsfjorden, like øst for Garntangen og omkring  øst for kommunesenteret Vik. Det er i strandsonen på øya at man finner de geologisk verneverdige områdene. Øya består av skifere og kalkstein fra silur ( år siden). Berggrunnen på øya blir brukt som referanse for hele Oslofeltets silurlag. Av størst interesse er utviklingen av såkalte flekkrevstrukturer. Øya har dessuten verneverdig kalkfuruskog.

På Braksøya finner en også en verneverdig kalkfuruskog. Øya blir mye brukt til friluftsliv.

Det er ikke tillatt å hakke eller plukke fossiler på øya.

## Se også
* Steinsfjorden biotopvernområde
* Steinsvika naturreservat

## Referanser
Rencheng

**Rencheng** (kinesisk: 任城区, pinyin: *Rènchéng Qū*) er et bydistrikt i den kinesiske provins Shandong. Det tilhører byprefekturet Jining. Rencheng har et areal på 881&nbsp;km² og teller 630&nbsp;000&nbsp;innbyggere (2003). 

## Eksterne lenker
* Informasjonsside
Taishan (Tai’an)

**Taishan** (kinesisk: 泰山区; pinyin: *Tàishān Qū* ) er et bydistrikt i den kinesiske provinsen Shandong. Det tilhører byprefekturet Tai'an. Taishan har et areal på 337&nbsp;km² og teller 620&nbsp;000&nbsp;innbyggere (2003). Det er sentrum og regjeringssete i Tai'an. 

## Dsmferdsel
Taishan er stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.

## Eksterne lenker
* Informasjonsside
Daiyue

**Daiyue** (kinesisk: 岱岳区; pinyin: *Dàiyuè Qū* ) er et bydistrikt i den kinesiske provinsen Shandong. Det tilhører byprefekturet Tai'an. 

Daiyue har et areal på 1&nbsp;750 km² og teller 960&nbsp;000 innbyggere (2003).

## Eksterne lenker
* Informasjonsside
Gangcheng

**Gangcheng** (kinesisk: 钢城区; pinyin: *Gāngchéng Qū*) er et bydistrikt i den kinesiske provins Shandong. Det tilhører byprefekturet Jinan. Gangcheng har et areal på 336 km² og teller 240&nbsp;000 innbyggere (2003).

## Eksterne lenker
* Informasjonsside
Dongying (Dongying)

**Dongying** (kinesisk: 东营区; pinyin: *Dōngyíng Qū*) er et bydistrikt i der byprefekturet Dongying i den kinesiske provins Shandong. Dongying har et areal på 1&nbsp;155 km² og ca. 570&nbsp;000 innbyggere.
Huancui

**Huancui** er et bydistrikt i ostchinesischen provins Shandong. Det tilhører byprefekturet Weihai ytterst på Shandonghalvøya. Huancui har et areal på 731&nbsp;km² og teller &nbsp;innbyggere (2004). Det er sete for lokalregjeringen for Weihai.

## Fotnoter

## Eksterne lenker
* 
* Informasjonsside
Laicheng

**Laiwu** (kinesisk: 莱芜区; pinyin: *Láiwú Qū*) er et bydistrikt sentralt i den østkinesiske provinsen Shandong. Distriktet tilhører byprefekturet Jinan. Laicheng har et areal på 1&nbsp;910&nbsp;km² og teller ca. en million innbyggere (2003).

## Eksterne lenker
*  
* Informasjonsside
Weicheng (Weifang)

**Weicheng** (kinesisk: 潍城区; pinyin: *Wéichéng Qū*) er et bydistrikt i den kinesiske provins Shandong. Det tilhører byprefekturet Weifang. Weicheng har et areal på 272,3&nbsp;km² og teller 368&nbsp;200&nbsp;innbyggere (2003). 

## Administrative enheter
Weicheng består av seks subdistrikter: Chengguan 城关街道, Nanguan 南关街道, Xiguan 西关街道, Beiguan 北关街道, Wangliu 望留街道, Yuhe 于河街道

## Eksterne lenker
* Informasjonsside
Zichuan

**Zichuan** (kinesisk: 淄川区; pinyin: *Zīchuān Qū*) er et bydistrikt i den kinesiske provins Shandong. Det tilhører byprefekturet Zibo. Zichuan har et areal på 999,065&nbsp;km² og teller 672&nbsp;500&nbsp;innbyggere (2003). 

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Eksterne lenker
* Informasjonsside
Fangzi

**Fangzi** (kinesisk: 坊子区; pinyin: *Fāngzi Qū*) er et bydistrikt i den kinesiske provins Shandong. Det tilhører byprefekturet Weifang. Fangzi har et areal på 345,55 km² og teller 239&nbsp;500 innbyggere (2003).

## Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Eksterne lenker
* Informasjonsside
Shinan

**Shinan** (kinesisk: 市南区, pinyin: *Shì​nán*; „Sørbyen“) er et bydistrikt i den kinesiske provins Shandong. Det tilhører byprefekturet Qingdao. Shinan har et areal på 30,01&nbsp;km² og teller 489&nbsp;400&nbsp;innbyggere (2004). 

## Eksterne lenker
* Informasjonsside
Kiruna kirke

**Kiruna kirke** er en kirkebygning i Kiruna i Jukkasjärvi menighet i Luleå stift, oppført mellom 1909 og 1912. Den ble innviet 8. desember 1912 av biskop Olof Bergqvist. Kirken er blanding av gotikk, jugendstil, barokk og er inspirert av samenes teltliknende bygninger. Kirken ble flyttet fem kilometer i 2025. Før flyttingen sto den i en stor naturpark nær Kirunas gamle sentrum. Den har en grunnflate på omtrent 40 ganger 40 meter, og er en av de største trebygninger i Sverige. Det er en av Sveriges mest kjente kirker og er vernet.

## Historie
Før kirken ble bygd hadde det vært bare provisoriske kirkebygninger i byen. Den første kirken var en enkel brakke av tre som Statens Järnvägar hadde bygd i 1889. Fra 1900 ble den brukt som skolebygning om hverdagene og til gudstjeneste om søndagene. Dessuten fungerte den som spisesal. Etterhvert ble metodistkirkens lokaler brukt til ordinær gudstjeneste fra 1906 til den nye kirken ble bygd.

I 1901 hadde LKABs disponent, Hjalmar Lundbohm, begynt å planlegge kirkebygning i Kiruna. Arkitekt Gustav Wickman fikk i oppdrag å tegne kirken, i sammenheng med at han også ble gjort ansvarlig for å lage en byplan over Kiruna. Det var Lundbohms ide at kirken skulle ha samenes boliger som modell.

Fra starten var det planlagt at kirken skulle ligge i den nåværende Järnvägsparken, men planene ble endret da det viste seg at byen ikke utviklet seg omkring jernbanestasjonen, men lenger mot sør og øst. Fra den nye lokaliteten, der kirken til slutt ble bygd, kunne man også se ut over omgivelsene og fjellverdenen.

Kirken er en av Sveriges største trebygninger. Den har tilnærmet kvadratisk grunnflate. Rundt kirkens tak står tolv forgylte, to meter høye bronsestatuer. De forestiller mennesker i ulike sinnsstemninger som overmot, anger, andakt, sorg, ydmykhet.

Kiruna kirke ble i 2001 kåret av Arkitektriksdagen til «Alla tiders bästa byggnad, byggd före 1950» i Sverige. Figurene er laget av Christian Eriksson. Kirken er malt falurød, og taket er kledd med trespon.

Kiruna kirke har hatt to orgler siden innvielsen. Det nåværende ble ferdig i 1957.

### Flytting i 2025

Kiruna kirke ble flyttet fem kilometer 19.–20. august 2025 som et ledd i Kiruna byforvandling. Gruvevirksomheten har underminert store områder av Kiruna by, og hele bysentrum flyttes tre kilometer østover. Flyttingen av kirken foregikk med største hastighet på en halv kilometer i timen og ble vist som sakte-TV på SVT. Bygget som ble flyttet veier 672 tonn og er 40 meter bredt, og flyttingen skjedde på en 24 meter bred og 5 km lang vei som var tilrettelaget for dette. Kirken ble løsnet fra betongfundamentet og plassert på en stålplattform med 220 hjul. Hele ekvipasjen veide  tonn. Sveriges konge, Carl Gustaf, var til stede. Flyttingen ble utført av Veidekke, og hadde vært planlagt i åtte år. Flyttingen kostet mer enn 500 millioner kroner og ble dekket av LKAB.

5000 graver skal også flyttes.

## Referanser


## Eksterne lenker
*
Shibei

**Shibei** (kinesisk: 市北区, pinyin: *Shìběi Qū*; «Nordbyen») er et bydistrikt i den kinesiske provins Shandong. Det tilhører byprefekturet Qingdao. 

Shibei hadde i 2006 et areal på 28,63 km² og talte 474&nbsp;529 innbyggere. Men den 30. november 2012 ble distriktet utvidet ved at bydistriktet Shifang ble oppløst og dets område lagt til Shibei. Shifang hadde 431.095 innbyggere, og et areal på 1.245 km².

## Administrative enheter

Av Shibeis 23 subdistrikter er syv (de sist nevnte) tilkommet fra Shifang.
*Liaoning-gaten (辽宁路街道), Yan'an-gaten (延安路街道), Huayang-gaten (华阳路街道), Dengzhou-gaten (登州路街道), Ningxia-gaten (宁夏路街道), Dunhua-gaten (敦化路街道), Liaoyuan-gaten (辽源路街道), Hefei-gaten (合肥路街道), Xiaogang (小港街道), Dagang (大港街道), Jimo-gaten (即墨路街道), Taidong (台东街道), Zhenjiang-gaten (镇江路街道), Hongshanpo (洪山坡街道), Tong'an-gaten (同安路街道), Fushan nye område (浮山新区街道), Fuxin-gaten (阜新路街道), Hailun-gaten (海伦路街道), Jiaxing-gaten (嘉兴路街道), Xinglong-gaten (兴隆路街道), Shuiqinggou (水清沟街道), Luoyang-gaten (洛阳路街道), Hexi (河西街道).

## Referanser


## Eksterne lenker
* Informasjonsside
Sifang

**Sifang** (kinesisk 四方区; pinyin: *Sìfāng Qū*) var et bydistrikt i den kinesiske provins Shandong. Det tilhører byprefekturet Qingdao. Sifang hadde i 2004 et areal på 34,55&nbsp;km² og talte 383&nbsp;700&nbsp;innbyggere (2004). 

Den 30. november 2012 ble distriktet oppløst og området lagt til bydistriktet Shibei.

Jiaojibanen, en jernbanestrekning åpnet i 1904 som løper til Shandongs hovedstad Jinan, har sin østlige endestasjon i Sifang.

## Eksterne lenker
* Informasjonsside
Huangdao

**Huangdao** (kinesisk:黄岛区 , pinyin: *Huangdao Qu*, «Guleøya») er et bydistrikt i den kinesiske provins Shandong. Det tilhører byprefekturet Qingdao. 

Huangdao hadde i areal på 274&nbsp;km² og talte 230&nbsp;000&nbsp;innbyggere (2003). 

I dette distriktet ligger det økonomisk viktige *Qingdao Economic & Technological Development Area*.

## Vesentlig forstørrelse
I 2012 ble distriktet større: Den 30. november 2012 ble byfylket Jiaonan på over 800.000 innbyggere oppløst og dette området overført til Huangdao.

## Administrative enheter
**Subdistrikter:**
*Huangdao (黄岛街道), Xin'an (辛安街道), Xuejiadao (薛家岛街道), Lingzhushan (灵珠山街道), Changjiang lu (长江路街道), Hongshiya (红石崖街道), Zhushan (珠山街道), Zhuhai (珠海街道), Yinzhu (隐珠街道), Lingshanwei (灵山卫街道), Tieshan (铁山街道), Binhai (滨海街道);.
**Kommuner:**
*Langya (琅琊镇), Poli (泊里镇), Dachang (大场镇), Dacun (大村镇), Liuwang (六汪镇), Wangtai (王台镇), Zhangjialou (张家楼镇), Haiqing (海青镇), Baoshan (宝山镇), Zangnan (藏南镇), Liwuguan (理务关镇)

## Referanser


## Eksterne lenker
* Informasjonsside
* Qingdao Economic & Technological Development Area
Zhifu (Yantai)

**Zhifu** (kinesisk: 芝罘区; pinyin: *Zhīfú Qū*) er et bydistrikt i den kinesiske provins Shandong, og tilhører byprefekturet Yantai. Er har et areal på 174&nbsp;km² og teller 640&nbsp;000&nbsp;innbyggere (2001). 

## Eksterne lenker
* Informasjonsside
Laoshan

**Laoshan** (kinesisk: 崂山区, pinyin: *Láoshān Qū*) er et bydistrikt i den kinesiske provins Shandong. Det tilhører byprefekturet Qingdao. 

Laoshan har et areal på 389,34&nbsp;km² og teller 379&nbsp;500&nbsp;innbyggere (2010). 

I dette distriktet ligger det navnegivende Laofjellet (*shan* = «fjell»). Det er et viktig pilegrimsmål som knyttes til den kinesiske taoismens tilblivelse.

## Eksterne lenker
* Informasjonsside
Chengyang

**Chengyang** (kinesisk: 城阳区, pinyin: *Chéngyáng Qū*) er et bydistrikt i den kinesiske provins Shandong. Det tilhører byprefekturet Qingdao. 

Chengyang har et areal på 553,2 km² og teller 447&nbsp;000 innbyggere (2003). 

## Eksterne lenker
* Informasjonsside
ProgKjeller

**ProgKjeller** var et Oslo-basert klubbkonsept med utgangspunkt i syttitallets progrock-scene i regi av Dagfinn Hobæk og Christer Karlstad. Arrangementene tok gjerne form av en fem til syv timer lang spilleliste med et "tema for kvelden", f.eks. en stilart (jf. ProgKjeller #14, *ZeuhlKjeller*), et band (jf. ProgKjeller #19, *ProgKjeller spiller nesten alle platene til Jethro Tull '68 – '77!*) eller et land/en verdensdel (jf. ProgKjeller #4, *Italiensk ProgKjeller*). ProgKjeller tok også jevnlig inn foredragsholdere med særskilte kunnskaper om bestemte artister, stilarter osv. Konseptet hadde fra 2007 fast tilholdssted på Café Art'é (ukentlig, med totalt over femti arrangementer), og fra høsten 2009 på Café Månefisken.

## Eksterne lenker
* http://progkjeller.blogspot.com/ Offisiell side/blogg.
Luozhuang

**Luozhuang** (kinesisk: 罗庄区; pinyin: *Luózhuāng Qū*) er et bydistrikt i provinsen Shandong i Folkerepublikken Kina. Det tilhører byprefekturet Linyi. Luozhuang har et areal på 370,37&nbsp;/&nbsp;370,6&nbsp;km² og teller 420&nbsp;000&nbsp;innbyggere (2003). 

## Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Eksterne lenker
* Informasjonsside
Shizhong (Jining)

**Shizhong** (kinesisk:  市中区; pinyin: *Shìzhōng Qū*; «Midtbyen») er et bydistrikt i den kinesiske provins Shandong. Det tilhører byprefekturet Jining. Shizhong har et areal på 39&nbsp;km² og teller 420&nbsp;000&nbsp;innbyggere (2003). 

## Eksterne lenker
* Informasjonsside
Trucks

**Trucks** var et norsk/britisk pop-punk/rocke-band, som var mest kjent for hitten «It's Just Porn Mum». Singelen var en «topp 5»-hit på de norske topplistene og hadde førsteplass i mange andre land.

## Medlemmer
*Olav Iversen, vokal/gitar
*Mark Remmington, gitar
*Tor Bjarne Bjelland, trommer
*Steve Ryan, bass

## Album
**Juice* – utgitt 2003, 12 spor

## Eksterne lenker
*
Jörgen Härstedt

**Jörgen Härstedt** (født *Per Jörgen Härstedt* 4. januar 1960 i Gärsnäs, Skåne) er en svensk skuespiller.

## Filmografi
* 2005 – *[[Wallander - Mastermind|Mastermind]]* – politimann

## Eksterne lenker
*
Olav Liljekrans

**Olav Liljekrans** er en folkevise av den typen vi kaller middelalderballader. Den er typologisert som TSB A 63 i TSB katalogen, og er altså en naturmytisk ballade.

## Handling

Olav rir ut for å be til bryllupet sitt, men kommer til en alvedans. Alvedronningen ber ham danse med seg, men han vil ikke. Som hevn slår hun ham med sykdom og han dør etter at han er kommet hjem. Kjæresten hans dør også av sorg.

Enkelte forskere har ment at Olav tidligere har hatt et forhold til alvedronningen, og at hun nå tar hevn for å ha sviktet henne, men ingen av variantene antyder noe slikt. Drapet henger snarere sammen med den metafysiske ideen om skjebnen. I de naturmytiske balladene er det vanlig at mennesker får skade av et møte med det overnaturlige.

## Utbredelse

I Norge er visa dokumentert i Telemark, Agderfylka og i Sogn. De eldste oppskriftene ble gjort av Olea Crøger og M.B. Landstad. Både L.M. Lindeman og Ole Mørk Sandvik har skrevet opp melodier til teksten. 
Visa finnes i alle de nordiske landene og ble også trykt i Peder Syvs Kjempeviseboka.

Dessuten finnes den i Skottland og i England som *Clerk Colvill* (Child nr.42), men der er det en havfrue som blir hans bane.

## Eksempel
*M.B. Landstad, Norske Folkeviser 1853, s. 355
*Gruppa Folque sang Olav Liljekrans på plata *Dans dans.*.., utgitt av PAN records 1991
*Veslemøy Solberg sang den islandske varianten, *Ólavur Liljurós* på CD The Strength of the Runes utgitt av Nordicae 1996

## Referanser


## Litteratur
*Bengt R. Jonsson, Sir Olav and the Elves. The Position of the Scandinavian Version.
*Sabine Wienker-Piepho, Questing for Souls or never Blame supernatural Wives. The Stauffenberg Poem *Clerk Colvil, Undine , Melusine and other Waternymphs. Alle i *The Stockholm Ballad Conference 1991*, Stockholm 1992
Andreas Rix

**Ingemar Andreas Rix** (født 8. juli 1977 i Ystad, Skåne) er en svensk skuespiller.

## Referanser


## Filmografi
* 2005 – *[[Wallander - Mastermind|Mastermind]]* – politimann

## Eksterne lenker
*
Ole Tobias Olsen (ordfører)

**Ole Tobias Olsen** (født 16. august 1878 i Oslo, død 2. oktober 1940 samme sted) var en norsk jurist, ordfører og skytter.

Som rifleskytter konkurrerte han aktivt tidlig på 1900-tallet. Under Sommer-OL 1906 i Athen ble han nummer elleve i armégevær. Han var norsk flaggbærer under OL 1906.

Olsen var overrettssakfører i Mosjøen, og deretter politimester (1925&ndash;1938) i Helgeland politidistrikt, samt byens ordfører i 1922, 1923 og 1925. I sin tid som advokat samarbeidet han blant annet med den samepolitiske aktivisten Elsa Laula Renberg; han deltok på Samemøtet i 1917 og under et tilsvarende møte i 1921 omtales han som «samenes juridiske konsulent».

Han var sønn av sokneprest Ole Tobias Olsen (1830–1924) og  Christine Bernhardine Dahl (1855–1910), og bror til geologen Anders K. Orvin (1889–1980).  Ole Tobias jr. giftet seg med Anna Anderssen (1876–1958) og fikk sønnen Fredrik Orvin (1909–1992) som ble diplomat.

## Se også
* Liste over norske flaggbærere i OL

## Referanser


## Eksterne lenker
*
Per Egil Pedersen

**Per Egil Pedersen** (født 4. januar 1953 i Fåberg) er tidligere rådmann i Skiptvet kommune og tidligere fotballspiller som tidligere har spilt for Fåberg, Hamarkameratene og Sportsklubben Brann. Hans posisjon på banen var i forsvar.

Pedersen har spilt eliteseriefotball for både Ham-Kam og Brann i perioden 1973 til 1982 med over 110 kamper tilsammen. I samme periode var han også med på å vinne Norgesmesterskapet i 1976 med Brann. Etter fotballkarrieren har han blant annet vært administrerende direktør for Vålerenga Fotball i perioden 2001–2002.

## Meritter
;Brann
* Norgesmester 1976

## Referanser


## Eksterne lenker
* HamKam.no – Pedersens spillerprofil hos Hamarkameratene
FLK «Nisshin Maru» (1987)

**FLK «Nisshin Maru»** (japansk: 日新丸) er et flytende hvalkokeri og det største skipet i den japanske hvalfangstflåten. Det ble bygget av Hitachi i 1987 som fabrikktråler og døpt «Chikuzen Maru», men ble i 1991 ombygget til hvalkokeri med opphalingsslipp til erstatning for den over dobbelt så store «Nisshin Maru 3» (tidligere «Kosmos III»). «Nisshin Maru» har status som forskningsskip og har siden 1991 fanget 300-440 vågehval årlig i Antarktis med 3-4 hvalbåter.

## Kollisjon 2006
«Nisshin Maru» og Greenpeaces MS «Arctic Sunrise» kolliderte i januar 2006. ICR publiserte videomateriale for å vise at «Arctic Sunrise» traff det japanske hvalfartøyet, men Greenpeace hevdet at det motsatte var tilfellet og at «Nisshin Maru» avskar deres fartøy.

## Brann 2007
Den 12. februar 2007 brøt det ut brann i skipets prosesseringsanlegg under fangst i Sørishavet. De omfattende skadene medførte at skipet i ti dager var ute av stand til å gå for egen maskin. En person omkom i brannen. New Zealand krevde at skipet måtte taues vekk, spesielt på grunn av nærheten til Kapp Adare og verdens største koloni av hekkende Adeliepingviner. Japans Institute of Cetacean Research (ICR), som administrerer skipet sammen med Kyodo Senpaku Kaisha, nektet å ta imot hjelp fra Greenpeace-skipet MS «Esperanza» som siden 17. februar hadde befunnet seg i nærheten for å overvåke situasjonen. Den 28. februar kunngjorde ICR at de avsluttet sesongens fangst på grunn av ødelagt utstyr, og «Nisshin Maru» returnerte til Japan.

## Se også
* Liste over flytende hvalkokerier

## Referanser


## Eksterne lenker
* 
* 
*  Institute of Cetacean Research
Fushan (Yantai)

**Fushan** (kinesisk: 福山区; pinyin: *Fúshān Qū*) er et bydistrikt i den kinesiske provins Shandong, under byprefekturet Yantai. Det har et areal på 482,83 km² og teller 247&nbsp;000 innbyggere (2003).

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Taicang. 

## Eksterne lenker
* Informasjonsside
Laishan

**Laishan** (kinesisk: 莱山区; pinyin: *Láishān Qū*) er et bydistrikt i kinesiske provins Shandong, som del av byprefekturet Yantai. Det har et areal på 258 km² og teller 181&nbsp;200 innbyggere (2003). 

## Eksterne lenker
* Informasjonsside
Ceraphronidae

* 

**Ceraphronidae** er en gruppe som hører til blant parasittvepsene og er en familie i ordenen vepser. Gruppen omfatter rundt 350 kjente arter fordelt på 14 slekter. Den er nesten ikke undersøkt i Norge, men det er trolig at vi har ca. 50 arter. 
 
## Utseende
Knøttsmå til små (0,5 – 2,8&nbsp;mm), tettbygde snylteveps. De ligner på den beslektede familien Megaspilidae men skiller seg fra disse ved at vingemerket er ganske lite, at «stilken» fremst på bakkroppen er nokså bred og at de har en enkelt midtfure på thorax. Hodet er nokså stort med store fasettøyne, antennene er 9 – 11-leddete. Det andre leddet er sterkt forlenget, og antennen er knebøyd mellom andre og tredje ledd. De ytterste leddene danner en litt kølleformet antennesvøpe. Midtkroppen (thorax) er nokså bred, med én midtfure på ryggsiden. Beina er nokså korte og spinkle, vanligvis lyse på farge. Vingene er avrundede med sterkt redusert årenett. Det går en markert åre (costa) langs forvingens forkant i de innerste 2/3, utenfor dette gjør den en sving bakover før den ender blindt før vingespissen. Andre årer finnes ikke. Ganske mange arter er helt vingeløse. Hunnens eggleggingsrør er ganske kort og ikke påfallende.

## Levevis
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. De fleste ceraphronidene snylter på tovinger (Diptera), men det finnes også en del arter som er hyperparasitoider, som snylter på snylteveps i gruppene Braconidae og Chalcidoidea, som i sin tur snylter på bladlus, skjoldlus eller barkbiller.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Ceraphronoidea 
**** familien Ceraphronidae
***** slekten *[[Aphanogmus]]* Thomson, 1858 – 47 arter i Europa
***** slekten *[[Ceraphron]]* Jurine, 1807 – 47 arter i Europa
***** slekten *[[Cyoceraphron]]* Dessart, 1975 – ikke i Europa
***** slekten *[[Elysoceraphron]]* Szelenyi, 1936 – 1 art i Europa
***** slekten *[[Gnathoceraphron]]* Dessart & Bin, 1981 – ikke i Europa
***** slekten *[[Microceraphron]]* Szelenyi, 1935 – 1 art i Europa
***** slekten *[[Retasus]]* Dessart, 1984 – ikke i Europa
***** slekten *[[Synarsis]]* Förster, 1878 – 6 arter i Europa
## Kilder

* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Foto av en afrikansk art: https://web.archive.org/web/20090608005840/http://www.waspweb.org/Ceraphronoidea/Ceraphronidae/index.htm
## Eksterne lenker
*
Muping

**Muping** (kinesisk: 牟平区; pinyin: *Mùpíng Qū*) er et bydistrikt i den kinesiske provins Shandong, som del av byprefekturet Yantai. Det har et areal på 1&nbsp;588,45 km²&nbsp;og teller 475&nbsp;000&nbsp;innbyggere (2001). 

## Eksterne lenker
* Informasjonsside
Spenningsstyrt oscillator

En **VCO** (Voltage-controlled oscillator) er en spenningsstyrt oscillator.

Oscillatorens frekvens kan varieres ved å endre spenningen oscillatoren får på kontrollbenet. Det er grenser for hvor langt man kan justere en VCO vekk fra sin grunnfrekvens. Ved frekvenssynteser som skal spenne over et bredt spektrum, bruker man gjerne to eller tre VCO-er med forskjellig grunnfrekvens og lar en logisk krets koble mellom dem ved behov.

Ved høye frekvenser er det spenningsstyrte elementet ofte en kapasitetsdiode koblet som en del av en LC-krets. For lave frekvenser brukes det andre metoder, slik som å endre ladestrømmen på en kondensator ved hjelp av en spenningsstyrt strømkilde.
Niklas Härstedt

**Paul Ingvar Niklas Härstedt** (født 26. desember 1970 i Löderup, Ystad i Skåne) er en svensk skuespiller.

## Filmografi
* 2005 – *[[Wallander - Mastermind|Mastermind]]* …. politimann

## Eksterne lenker
*
Donggang

**Donggang** kan være:

*Bydistriktet Donggang i byprefekturet Rizhao i provinsen Shandong i Folkerepublikken Kina;
*Byfylket Donggang i byprefekturet Dandong i provinsen Liaoning i Kina.
Shizhong (Zaozhuang)

**Shizhong** (kinesisk: 市中区; pinyin: *Shìzhōng Qū*, «Midtbyen») er et bydistrikt i byprefekturet Zaozhuang i provinsen Shandong i Folkerepublikken Kina. 

Det har et areal på 375&nbsp;km² og teller 491&nbsp;400&nbsp;innbyggere (2003). 

Shizhong er administrasjonssete for Zaozhuang.

## Eksterne lenker
* Informasjonsside
Xuecheng

**Xuecheng** (kinesisk: 薛城区; pinyin: *Xuēchéng Qū*) er et bydistrikt i byprefekturet Zaozhuang i provinsen Shandong i Folkerepublikken Kina. 

Det har et areal på 506,72&nbsp;km² og teller 405&nbsp;285&nbsp;innbyggere (2003). 

## Eksterne lenker
* Informasjonsside
Yicheng (Zaozhuang)

**Yicheng** (kinesisk: 峄城区; pinyin: *Yìchéng Qū*) er et bydistrikt i byprefekturet Zaozhuang sør i provinsen Shandong i Kina. 

## Samferdsel
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Eksterne lenker
* Informasjonsside
Thomas Lehne Olsen

**Thomas Lehne Olsen** (født 1991) er en norsk fotballspiller som spiller for .

## Karriere
### Hamarkameratene
Olsen ble mot slutten av årsskiftet i 2008 linket til både Hamarkameratene og , men valgte til slutt førstnevnte etter at klubben gav han et tilbud om kontrakt. Han fikk sin seriedebut mot  den 14. april 2009.

Han ble mestscorende spiller i 2. divisjon, avdeling 4. 2011-sesongen var preget av skade. 

### Strømsgodset
Olsen kom til  fra Hamarkameratene den 1. januar 2013. Han hadde spilt i Ham-kam siden sesongoppkjøringen i 2009, da han kom fra . Strømsgodset betalte om lag  kroner for ham. Han debuterte for Strømsgodset mot  den 24. mai 2013. Den 18. desember 2015 meldte han overgang fra Strømsgodset til Tromsø, hvor han skrev under på en treårskontrakt.

Den 6. august 2014 ble Lehne Olsen lån ut ut sesongen til .

### Tromsø
I desember 2015 signerte Olsen en treårsavtale med .

### Lillestrøm
Olsen skrev under en 4 års kontrakt med  den 12. februar 2018.

I desember 2021 ble Lehne Olsen solgt til den dubaiske klubben .

Den 22. august 2022 signerte Olsen en avtale med Lillestrøm ut 2026-sesongen.

### Landslaget
Olsen deltok under EM-kvalifiseringskampene til Norge U19 mot Spania, Aserbajdsjan og Tyrkia i april 2010.

Den 2. november 2021 ble han tatt ut i sin første landslagstropp for  i kampene mot  og .

Den 16. november 2021 fikk han sin første landskamp for  mot .

## Referanser


## Eksterne lenker
* 
*  Thomas Lehne Olsen – Til.no
* godset.no – Spillerbiografien til Thomas Lehne Olsen hos Strømsgodset
Shanting

**Shanting** (kinesisk: 山亭区; pinyin: *Shāntíng Qū*) er et bydistrikt i Zaozhuang sør i provinsen Shandong i Folkerepublikken Kina. 

Det har et areal på 1&nbsp;017,8&nbsp;km² og teller 465&nbsp;700&nbsp;innbyggere (2003). 

## Eksterne lenker
* Informasjonsside
Megaspilidae

* Lagynodinae
* Megaspilinae

**Megaspilidae** er en gruppe som hører til blant parasittvepsene og er en familie i ordenen vepser. Gruppen omfatter rundt 450 kjente arter fordelt på 12 slekter. Den er nesten ikke undersøkt i Norge, men det er trolig at vi har ca. 45 arter. 
 
## Utseende
Knøttsmå til små (gjerne rundt 1 – 2&nbsp;mm), tettbygde snylteveps. De ligner på den beslektede familien Ceraphronidae men skiller seg fra disse ved at vingemerket er ganske stort, at "stilken" fremst på bakkroppen er nokså smal og at ryggsiden av thorax har tre lengdefurer. 
Hodet er nokså stort med store fasettøyne, antennene består av 9 – 11 ledd, det andre leddet er sterkt forlenget, antennen er knebøyd mellom ledd to og tre. Kroppen er gjerne svart uten særlig påfallende glans. Beina er korte, spinkle, ofte gulaktige. Vingene er avrundede, med sterkt redusert årenett. Langs forvingens forkant går det en åre (costa) til ca. 2/3 ut i vingen, denne ender i et stort og mørkt vingemerke (pterostigma) før den forsetter i en bue bakover. Ellers er det ingen årer. Vinegene er kledt med små hår (microtrichia). Ganske mange arter er helt vingeløse. Bakkroppen er mer eller mindre pæreformet og nokså liten, eggleggingsrøret hos hunnen er kort og stikker ikke ut.

## Levevis
De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Biologien til denne gruppen er dårlig kjent, men man vet at en del arter er ektoparasitoider (det vil si at de lever på utsiden av verten) på pupper av fluer, andre snylter på nettvinger, nebbmunner, eller de er hyperparasitoider som snylter på andre snylteveps i gruppene Braconidae og Chalcidoidea.

## Systematisk inndeling

* ordenen vepser, (Hymenoptera)
** gruppen stilkvepser, Apocrita 
*** gruppen Ceraphronoidea 
**** familien Megaspilidae
***** underfamilien Lagynodinae
****** slekten *[[Aetholagynodes]]*
****** slekten *[[Archisynarsis]]*
****** slekten *[[Holophleps]]* Kozlov, 1966 – én art i Europa
****** slekten *[[Lagynodes]]* Förster, 1840 – fem arter i Europa
****** slekten *[[Typhlolagynodes]]* Dessart, 1981 – én art i Europa
***** underfamilien Megaspilinae
****** slekten *[[Conostigmus]]* Dahlbom, 1858 – 95 arter i Europa
****** slekten *[[Creator]]* Alekseev, 1980 – én art i Europa
****** slekten *[[Dendrocerus]]* Ratzeburg, 1852 – 31 arter i Europa
****** slekten *[[Megaspilus]]* Westwood, 1829 – to arter i Europa
****** slekten *[[Platyceraphron]]* Kieffer, 1906 – to arter i Europa
****** slekten *[[Trassedia]]*
****** slekten *[[Trichosteresis]]* Förster, 1856 – to arter i Europa

## Kilder

* Foto av en afrikansk art: https://web.archive.org/web/20090829115618/http://www.waspweb.org/Ceraphronoidea/Megaspilidae/index.htm
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
## Eksterne lenker
*
Taihustein

**Taihustein** (太湖石) er underlig utformet stein som benyttes som utsmykning innen kinesisk hagekunst. De er steiner av porøs kalk, og stammer opprinnelig fra Taihusjøen i provinsen Jiangsu. De ble der kastet i innsjøen og dermed gjenstand for vannerosjon som dannet de merkelige formene.

## Referanser
Blindpassasjer

**Blindpassasjer** er først og fremst en betegnelse på en passasjer som ikke lovlig befinner seg i transportmiddelet som benyttes. Det kan være snakk om at passasjeren ikke har betalt for seg, ikke har lov til å være i transportmidlet og/eller befinner seg i en del av transportmidlet hvor de andre og lovlige passasjerene ikke oppholder seg.
 
Blindpassasjerer befinner seg som oftest på båter og er ofte flyktninger fra afrikanske land. Det fins riktignok mange eksempler på blindpassasjerer ombord i busser, biler, tog og også fly, sistnevnte med katastrofale konsekvenser, selv om enkelte har overlevd. Typiske steder er lasterom, rom hvor bagasje oppbevares eller i hjulbrønnen på flyet. Ulike land, lover og selskaper behandler blindpassasjerer ulikt, selv om få av de afrikanske båtflyktningene får oppholdstillatelse.

## Kilder
*
Thomas Willers

**Thomas Christer Willers** (født 9. juli 1956 i Ystad i Skåne) er en svensk skuespiller.

## Filmografi
* 2005 – *[[Wallander - Mastermind|Mastermind]]* …. politimann

## Eksterne lenker
*
Problembasert læring

**Problembasert læring** (PBL) er en pedagogisk model for læring, der eleven blir introdusert for et problem knyttet til et tema. Målet er at eleven skal finne frem til kilder på en hensiktismessig måte.

Pionerskolen med denne pedagogikken var McMaster University i Canada. Dette universitetet inspirerte medisinstudiet i både Tromsø og Trondheim til å ta i bruk læringsformen. Universitetet i Tromsø var først av disse, NTNU tok i bruk læringsformen i 1993. Blant norske skoler kan man også nevne John Bauergymnasene.

## Se også
* Rotårsaksanalyse